
RADVILIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS NUOMOS MOKESČIO 

2025 m.                             Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, atsižvelgdama į Radviliškio rajono gyventojų prašymų dėl žemės mokesčio, žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2025 m. spalio 13 d.  posėdžio protokolą Nr. 2 ir (duomenys neskelbiami) 2025 m. rugsėjo 30 d. prašymą, Radviliškio rajono savivaldybės taryba nusprendžia: 
.	Tenkinti (duomenys neskelbiami) 2025 m. rugsėjo 30 d. prašymą ir sumažinti ___ % 2025 metų  valstybinės žemės nuomos mokestį. 
.	2. Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                       













RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS NUOMOS MOKESČIO“
AIŠKINAMASIS RAŠTAS

2025 m. spalio 15 d.
Radviliškis 

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus 2025 m. rugsėjo 30 d. (nuasmeninta) prašymą. Sprendimo projektu siūloma tenkinti (nuasmeninta) 2025 m. rugsėjo 30 d. prašymą  ir sumažinti nenurodant procentinio (pareiškėjas nenurodė) dydžio, 2025 metų valstybinės žemės nuomos mokestį. 2025 metais žemės nuomos mokestis yra 274,50 Eur.
.	Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Finansų skyriaus vyriausioji specialistė Snieguolė Utkienė, tel. (0 422) 69 048.
.	Kaip šiuo metu yra reguliuojami projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu. Minėti teisės aktai numato, kad savivaldybių tarybos savo biudžeto sąskaita turi teisę mažinti žemės mokestį arba visai nuo jo atleisti. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Nesiūloma.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Į  Radviliškio rajono savivaldybės biudžetą bus surinkta mažiau pajamų. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
.	Sprendimo projektui įgyvendinti reikalingos lėšos, finansavimo šaltiniai.
Priėmus sprendimą Radviliškio rajono savivaldybės administracija papildomų išlaidų nepatirs.
.	Sprendimo projekto rengimo metu gauti specialistų vertinimai ir išvados.
Žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2025 m. spalio 13 d. posėdžio protokolas Nr. 2. Darbo grupės išvada: siūlyti prašymą tenkinti. Kitų sprendimo projekto rengimo metu specialistų vertinimų ir išvadų negauta.
.	Numatomo teisinio reguliavimo poveikio vertinimo rezultatai.
Nevertinamas.
.	Sprendimo projekto antikorupcinis vertinimas.
Vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai.
Radviliškio rajono savivaldybės administracija gavo (duomenys neskelbiami) prašymą, kuriame pareiškėjas prašo sumažinti ar atleisti nuo 2025 metų valstybinės žemės nuomos mokesčio už žemės sklypus, esančius Radviliškio seniūnijoje. Prašymo motyvus jis įvardija šiuos: ūkininkas vykdo veiklą turėdamas 64 ha žemės. Ūkis yra mišrus: augalininkystė bei daržininkystė. Iš valstybės nuomojasi 5 žemės sklypus, kurie sudaro beveik 3 ha. Ūkio bazė įkurta (duomenys neskelbiami) nuosavybės teise priklausančiame ūkiniame pastate. Šių metų rugpjūčio 18 d. įvykęs gaisras sunaikino: 5 tonas trąšų rudens sėjai, bulvių sodinamąją, daržovių sėjamąją, daržovių konteinerius, fasavimo dėžutes, elektronines svarstykles, daug užaugintos produkcijos, daržovių ūkio įrangos bei inventoriaus.
Radviliškio rajono savivaldybės tarybos 2024 m. balandžio 11 d. sprendimo Nr. T-311 „Dėl valstybinės žemės nuomos mokesčio tarifų ir lengvatų nustatymo“ 2, 3 punktuose nustatyti atvejai, kai žemės nuomininkai (naudotojai) atleidžiami nuo mokestinės prievolės. Pareiškėjas neatitinka šiame teisės akte nustatytų atleidimo ir / ar sumažinimo nuo valstybinės žemės nuomos mokesčio kriterijų.
Reikia pažymėti, kuomet pilnai reikia atstatyti grūdų džiovyklos valdymo elektros spintą, grūdų priėmimo bokštus, elektros variklių instaliacijas bei kitus veiklai reikalingus ūkio padargus, tai šios aplinkybės ženkliai sumažina ūkio plėtros bei produktyvumo augimą. Taip pat svarbus aspektas yra didelio kiekio trąšų, reikalingų rudens sėjai, jau užaugintos produkcijos bei įvairios technikos ir inventoriaus produkcijos fasavimui, netekimas. 
Vadovaudamasi Radviliškio rajono gyventojų prašymų dėl žemės mokesčio, žemės nuomos mokesčio ir nekilnojamojo turto mokesčio nagrinėjimo darbo grupės 2025 m. spalio 13 d. posėdžio protokole Nr. 2 išdėstytais argumentais, Darbo grupė daro išvadą, kad sumažinti  (nuasmeninta) valstybinės žemės nuomos mokestį žemės ūkio paskirties (kodas 610) žemės sklypams, pagrindas yra. 
Lietuvos Respublikos žemės mokesčio įstatymo 8 straipsnio 3 dalyje, nustatyta, kad Savivaldybių tarybos turi teisę savo biudžeto sąskaita sumažinti mokestį arba visai nuo jo atleisti, taigi atleidimas nuo žemės mokesčio yra Tarybos teisė, bet ne pareiga.      
.	Pridedami dokumentai.
.	(Duomenys neskelbiami) 2025 m. rugsėjo 30 d. prašymas (1 lapas);

.	(Duomenys neskelbiami) 2025 metų žemės nuomos deklaracija (1 lapas);

.	Radviliškio priešgaisrinės gelbėjimo tarnybos pažyma „Dėl kilusio gaisro“ (1 lapas);
.	Darbo grupės 2025 m. spalio 13 d. Protokolas Nr. 2 (3 lapai).



Finansų skyriaus
vyriausioji specialistė                                                                                             Snieguolė Utkienė                                                                                            
